
IV: Elektromobil futamra fejlesztett elektromos versenyjármű

Dolgozatunk témája egy komplett versenyjármű tervezése illetve kivitelezése a kezdetektől egészen a 2012-es Bosch Elektromobil versenyen való részvételig.
Csapatunk a Széchenyi István Egyetem hallgatóiból áll, és az Elektromobil futamra ugyan ezzel a versenyautónkkal neveztünk először, de csapatként már többször volt lehetőségünk közös munkában bizonyítani rátermettségünket.
Egyetemünk keretein belül működő SZEnergy Team tagjaiként részt vettünk számos külföldi megmérettetésen is, ahol szintén elektromos és napelemes járművek saját kezű tervezése, kivitelezése és versenyeztetése volt a feladat.
Dolgozatunk fejezeteiben részletesen mutatjuk be járművünk tervezésének főbb lépéseit, a térhálós alumínium csőváztól kezdve az egyedileg kivitelezett szénszálas kompozit karosszériáig. A hajtáslánc fejlesztése során több megoldás elemzésén keresztül jutottunk el a végleges konstrukcióig, mely egy motorkerékpár nyomatékváltóján keresztül viszi át a fúrógépek nyomatékát a hajtott hátsó kerékre. A tervek alapján kivitelezett jármű megfelel a szabályzatban leírt követelményeknek, melynek eredményeképpen a csapat sikeresen megfelelt a gépátvételen, és részt vett a IV. Elektromobil versenyen. A versenyre való felkészülés nagyban hozzájárult a szakmai tapasztalataink gyarapodásához.



